เรื่องร้องเรียน: มีการเผากิ่งไม้ใบหญ้าแห้งบริเวณใกล้เคียง สาเหตุ ฝุ่น PM 2.5 ครับ
การดำเนินการของเจ้าหน้าที่: ฝ่ายเทศกิจ มอบหมายงานตรวจและบังคับการ จัดเจ้าหน้าที่เทศกิจชุด 251 ออกตรวจสอบกรณีเผากิ่งไม้ใบหญ้าแห้งบริเวณใกล้เคียง สาเหตุฝุ่น PM 2.5 จากการตรวจสอบไม่พบการเผา จึงได้สอบถามผู้พักอาศัยและประชาชนบริเวณใกล้เคียง ให้การว่าเคยเผาหญ้าหรือวัชพืช จึงได้ประชาสัมพันธ์ขอความร่วมมือไม่ให้ทำการเผาอีก เนื่องจากสร้างความเดือดร้อนรำคาญให้กับผู้อื่น และมีความผิดตามมาตรา 25(4) การกระทำใด ๆ อันเป็นเหตุให้เกิดกลิ่น แสง รังสี เสียง ความร้อน สิ่งมีพิษ ความสั่นสะเทือน ฝุ่น ละออง เขม่า เถ้า หรือกรณีอื่นใด จนเป็นเหตุให้เสื่อมหรืออาจเป็นอันตรายต่อสุขาภาพ แห่งพระราชบัญญัติการสาธารณสุข พ.ศ. 2535  แต่อย่างใดก็ดีถ้าท่านพบเห็นการเผาหรือทราบจุดการเผาอีกให้แจ้งเจ้าหน้าที่ฝ่ายเทศกิจ สำนักงานเขตประเวศ ทางโทรศัพท์ 02 328 7154 ต่อ 6383 เพื่อจะได้แก้ไขปัญหากรณีดังกล่าวได้อย่างรวดเร็วต่อไป
ความเห็นของผู้แจ้ง: เยี่ยมมากครับ
พื้นที่: แขวงประเวศ เขตประเวศ กรุงเทพมหานคร